text: Rasmus og Henrikka fingu 3 børn. Margret, (1910-1962), Marin Margreta, sum doyði ung einans 23 ára gomul í 1936. Tórstein var yngstur og bert 4 ára gamal, tá pápin doyði í 1920.
text: #000007
text: Tórstein var føddur uppi í Hús. Pápin, Rasmus, hevði handil – og reiðaravirkið – niðri á bakka. Tann handilin brann í grund í 1913. Og Rasmus fór so at handla har sum Andrias Joensen seinri hevur havt handil.
text: #000008
text: Í húsinum niðri á Bakka, har Dikka sat sum einkja við fimm børnum, var fitt av jørð, so tey høvdu bæði neyt og seyð. Men har var eingin vaksin í húsinum at hjálpa til, so hjálpin kom uttan frá.
text: #000009
text: Tá Tórstein kom til mans, tók hann sær av tí sum kravdi ein mann. Hann fór sum ungur at arbeiða sum smiður hjá Harald Joensen, (Harald á Sjómansheiminum), samtíðis sum hann tók sær av tí, sum jarðarognin kravdi.
text: #000010
text: Tórstein og Sunneva giftist í 1941, tey búðu inni á Bakka og fluttu í egin hús á Tórsteinsmørk í 1950. Tórstein arbeiddi tá sum smiður, og var íðin innløgumaður.
text: #000011
text: At søkja bjørgini kravdi sín mann, Miðvingar áttu bjørg norðan til á oynni. Hetta vóru bjørg sum ikki vóru so løtt at søkja, mest var tað frá báti, men onkur pláss vóru, hvar farast kundi frá landi av.
text: #000012
text: Teir tóku lunda og egg tá farið var at draga, Seinri var fari á fleyg. Hetta kundi ofta vera vandamikið arbeiði. Túrarnir úti í Tindhólmi vóru partvís útferð túrar, tí har vóru onkuntíð konur og børn við.
text: #000013
text: Tórstein var væl kendur við bjørgini hjá Miðvingum og við Tindhólm, og av somu grund heitti Niels Juel á hann um at koma og siga frá um fuglaveiðu og seyðaskorar í Miðvágsbjørgunum og um Tindhólm.
text: #000014
text: Ein summardag í 1976 flotaðu Hanus í Glasstovu og ...
text: #000022